apstiprinU:
 Daugavpils valstspilsētas pašvaldības iestādes 
“Vienības nams” vadītāja

___________________  Diāna Soldāne 
Daugavpilī, 2026. gada 24. septembrī
UZAICINĀJUMS
Daugavpils valstspilsētas pašvaldības iestāde “Vienības nams” aicina potenciālos pretendentus piedalīties zemsliekšņa iepirkumā par līguma piešķiršanas tiesībām
 “Krēslu un žurnālgalda iegāde”
 (identifikācijas Nr. VN/2026/26) 
	Zemsliekšņa iepirkums ir Publisko iepirkumu likumā nereglamentēts iepirkums. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena precēm ir līdz 10 000,00 EUR bez PVN. Zemsliekšņa  iepirkums tiek organizēts saskaņā ar Daugavpils valstspilsētas pašvaldības izpilddirektora p.i. 2023. gada 17. aprīļa rīkojumu Nr. 98e apstiprināto Daugavpils valstspilsētas pašvaldības noteikumu par iepirkumu organizēšanu VI sadaļu.

	1. 
	Pasūtītājs
	Daugavpils valstspilsētas pašvaldības iestāde “Vienības nams”

	2. 
	Adrese
	Rīgas iela 22a, Daugavpils, LV-5401

	3. 
	Reģistrācijas Nr.
	90000077556

	4. 
	Iepirkuma priekšmets
	2 (divu) Tribeca tipa krēslu un 30 (trīsdesmit) Koi-Booki tipa krēslu baltā krāsā vai ekvivalentu, kā arī 1 (viena) apaļa žurnālgalda baltā krāsā iegāde atbilstoši 1. pielikumam.

	5. 
	Pretendentu iesniedzamie dokumenti
	Pretendenta finanšu-tehniskais piedāvājums, kas sagatavots atbilstoši veidnei (2. pielikums), norādot katras piedāvātās preces ražotāju, modeli, tehniskos parametrus, piegādes termiņu, vienības cenu un kopējo cenu. Ja tiek piedāvāts ekvivalents, pievieno ražotāja tehnisko dokumentāciju, preces aprakstu vai saiti uz to.

	6. 
	Piedāvājuma izvēles kritērijs
	Prasībām atbilstošs piedāvājums ar viszemāko kopējo cenu EUR bez PVN

	7. 
	Paredzamā līgumcena
	līdz 5 000,00 euro bez PVN

	8. 
	Piedāvājuma iesniegšanas termiņš, vieta
	Līdz 2026. gada 2. oktobrim plkst. 10.00. 

Piedāvājumu var iesniegt personīgi, nosūtīt pa pastu vai elektroniski. 

· Personīgi vai pa pastu: Daugavpils valstspilsētas pašvaldības iestāde “Vienības nams”, reģ. Nr. 90000077556, Rīgas iela 22a, Daugavpils, LV-5401, slēgtā aploksnē ar norādi “Iepirkumam Nr. VN/2026/26”. 

· Elektroniski: polina.bogdanova@daugavpils.lv, e-pasta tematā norādot “Iepirkumam Nr. VN/2026/26”. Elektroniski iesniegts piedāvājums jāparaksta ar drošu elektronisko parakstu un laika zīmogu. 

Piedāvājums uzskatāms par iesniegtu termiņā, ja Pasūtītājs to saņēmis līdz norādītajam termiņam.

	9. 
	Līguma darbības termiņš
	No Līguma abpusējas parakstīšanas dienas līdz Pušu saistību pilnīgai izpildei. Preču piegādes termiņš – ne ilgāks par 30 (trīsdesmit) kalendārajām dienām no Līguma spēkā stāšanās dienas.

	10. 
	Kontaktpersona
	Daugavpils valstpilsētas pašvaldības iestādes "Vienības nams" Nekustamo īpašumu un saimniecisko jautājumu pārvaldnieks Artūrs Smuļko, e-pasts: arturs.smulko@daugavpils.lv 

	11. 
	Informācija par rezultātiem
	tiks publicēta Pasūtītāja tīmekļvietnē www.vienibasnams.lv un Daugavpils valstspilsētas pašvaldības tīmekļvietnē www.daugavpils.lv 


Pielikumā:
1. Tehniskā specifikācija (1. pielikums);
2. Pretendenta finanšu-tehniskā piedāvājuma veidne (2. pielikums);
3. Līguma projekts (3. pielikums).
Piedāvājuma noformēšana:
· Piedāvājumam jāatbilst tehniskajai specifikācijai (Pielikums Nr.1).
· Piedāvājumu jāsagatavo saskaņā ar pievienoto piedāvājuma formu (Pielikums Nr.2).
· Pēc piedāvājumu iesniegšanas termiņa beigām pretendents nevar savu piedāvājumu grozīt.
· Piedāvājumam jābūt spēkā vismaz 30 (trīsdesmit) dienas no piedāvājuma iesniegšanas termiņa beigām.
· Līguma slēgšanas tiesības tiks piešķirtas pretendentam, kurš būs iesniedzis iepirkuma prasībām atbilstošu piedāvājumu ar viszemāko kopējo cenu (EUR bez PVN). 
· Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
· Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
· Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti. 
· Viens pretendents var iesniegt tikai vienu piedāvājumu. 
· Zemsliekšņa iepirkuma rezultāti tiks publicēti Pasūtītāja tīmekļvietnē www.vienibasnams.lv un Daugavpils valstspilsētas pašvaldības tīmekļvietnē www.daugavpils.lv. 
Pasūtītājs var izslēgt pretendentu no dalības procedūrā jebkurā no šādiem gadījumiem:
· Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts.  
· Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 euro. (Šo informāciju pasūtītājs iegūst publiskajās datu bāzes.)
· Pretendents ir sniedzis nepatiesu informāciju vai vispār nav sniedzis pieprasīto informāciju.
· Ja tiek konstatēts, ka finanšu-tehniskais piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. Ja Pretendents piedāvājuma datu aizsardzībai izmantot papildu šifrēšanu, (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.
Piedāvājumu vērtēšana un lēmumu pieņemšana
· Administratīvo resursu taupības nolūkā Komisija piedāvājumu pārbaudi veiks tikai tam pretendentam, kuram būtu piešķiramas līguma slēgšanas tiesības, respektīvi, sākotnēji atlase un vērtēšana tiks veikta tikai tam pretendentam, kura finanšu-tehniskajā piedāvājumā piedāvātā līgumcena būs viszemākā. Gadījumā, ja piedāvājums, kura finanšu piedāvājumā piedāvātā līgumcena būs ar viszemāko cenu, tiks noraidīts kā neatbilstošs, tiks vērtēta nākamā lētākā pretendenta dokumentu atbilstība iepirkuma prasībām. 
· Komisija sākotnēji nosaka piedāvājumu ar viszemāko kopējo cenu un pārbauda šā pretendenta piedāvājuma atbilstību uzaicinājuma un tehniskās specifikācijas prasībām, kā arī pārbauda, vai uz pretendentu nav attiecināmi noteiktie izslēgšanas nosacījumi. Ja pretendenta piedāvājums tiek atzīts par neatbilstošu, Komisija tādā pašā kārtībā vērtē nākamo piedāvājumu ar viszemāko cenu.
· Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.
· Komisijai ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.
· Par uzvarētāju komisija atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā, uz kuru nav iestājies neviens no izslēgšanas nosacījumiem.
· Ja pretendents, kuram piešķirtas līguma slēgšanas tiesības, atsakās slēgt līgumu ar pasūtītāju 15 (piecpadsmit) kalendāru dienu laikā no līguma projekta nosūtīšanas dienas, pasūtītājs ir tiesīgs pieņemt lēmumu līguma slēgšanas tiesības piešķirt nākamajam pretendentam, kurš piedāvājis piedāvājumu ar nākamo viszemāko cenu, vai arī pārtraukt iepirkuma procedūru, neizvēloties nevienu piedāvājumu. 
· Komisija pieņem lēmumu par iepirkuma procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām.
Komisija var pieņemt lēmumu par iepirkuma procedūras pārtraukšanu, ja tam ir objektīvs pamatojums.

1. pielikums
TEHNISKĀ SPECIFIKĀCIJA
zemsliekšņa iepirkumā “Krēslu un žurnālgalda iegāde”
(identifikācijas Nr. VN/2026/26)
Pretendentam jāpiedāvā 2 (divi) Tribeca tipa krēsli, 30 (trīsdesmit) Koi-Booki tipa krēsli baltā krāsā vai ekvivalenti un 1 (viens) apaļš žurnālgalds, kas atbilst šajā specifikācijā noteiktajām prasībām.
Piedāvājuma cenā jāiekļauj visas ar preču iegādi un piegādi saistītās izmaksas, tai skaitā transportēšanas, iepakošanas un citas izmaksas, kas nepieciešamas pilnīgai līguma izpildei.
Tehniskās prasības krēsliem:
	Parametrs
	Koi-Booki tipa krēsls
	Tribeca tipa krēsls

	Kopējais augstums
	800 mm
	765 mm

	Platums
	535 mm
	535 mm

	Dziļums
	520 mm
	540 mm

	Sēdes augstums
	460 mm
	465 mm

	Svars
	4,2 kg
	4,4 kg

	Iepakojuma tilpums
	0,31 m³
	0,28 m³

	Piemērotība
	lietošanai ārpus telpām
	lietošanai ārpus telpām

	Krāsa
	Balta
	Balta

	Minimālās prasības materiāliem
	Formēšanas tehnoloģijā izgatavots polipropilēna korpuss, spiedlējuma alumīnija rāmis un ekstrudēta alumīnija kājas.
	Cinkota tērauda cauruļu rāmis, pārklāts ar pulverkrāsu lietošanai ārpus telpām. Pinums no ekstrudēta PVC ar neilona serdi.

	Skaits
	30 gab.
	2 gab.


Tehniskās prasības galdam:  

	Nr.
	Tehniskais parametrs
	Prasība

	1.
	Galda tips
	Apaļš žurnālgalds

	2.
	Galda augstums
	460 mm

	3.
	Galda virsmas diametrs
	Ø 700 mm

	4.
	Galda pamatnes diametrs
	Ø 315 mm

	5.
	Galda virsmas materiāls
	Kompaktais lamināts

	6.
	Galda virsmas biezums
	13 mm

	7.
	Galda virsmas mala
	Taisna (flat edge)

	8.
	Galda virsmas krāsa
	Balta

	9.
	Galda pamatnes materiāls
	Polipropilēns

	10.
	Galda pamatnes krāsa
	Balta

	11.
	Konstrukcija
	Centrālā konusveida galda pamatne ar apaļu balsta daļu

	12.
	Skaits 
	1 gab. 


Atsauce uz konkrētu ražotāju un modeli norādīta vienīgi, lai raksturotu Pasūtītājam nepieciešamo preces kvalitāti, funkcionalitāti, tehnisko līmeni un dizainu. Pretendents drīkst piedāvāt ekvivalentu preci, ja tās būtiskie tehniskie un funkcionālie parametri nav zemāki par specifikācijā noteiktajām prasībām.
Ja tiek piedāvāts ekvivalents, Pretendentam piedāvājumā jānorāda ražotājs, modelis un tehniskie parametri, kā arī jāpievieno ražotāja tehniskā dokumentācija vai cita informācija, kas ļauj Pasūtītājam pārliecināties par piedāvātās preces atbilstību tehniskajai specifikācijai.
Visām precēm piemērojamās prasības:
	Prasība
	Nosacījums

	Preču stāvoklis
	Visām precēm jābūt jaunām, nelietotām, bez bojājumiem un defektiem, kā arī atbilstoši iepakotām, lai nodrošinātu to drošu transportēšanu un piegādi.

	Garantija
	Visām precēm jānodrošina garantija ne mazāk kā 12 (divpadsmit) mēnešus no preču piegādes un pieņemšanas dienas.


Preču piegādes vieta: Daugavpils valstspilsētas pašvaldības iestāde “Vienības nams”, Rīgas iela 22a, Daugavpils.
Preču piegādes termiņš – ne ilgāk kā 30 (trīsdesmit) kalendārās dienas no Līguma spēkā stāšanās dienas. Pretendents finanšu–tehniskajā piedāvājumā norāda konkrēto piedāvāto piegādes termiņu.
Piegāde uzskatāma par izpildītu pēc visu 32 (trīsdesmit divu) krēslu un 1 (viena) žurnālgalda piegādes, atbilstības pārbaudes, pieņemšanas un preču pavadzīmes parakstīšanas.

2. pielikums
FINANŠU - TEHNISKAIS PIEDĀVĀJUMS  (veidne)
zemsliekšņa iepirkumā “Krēslu un žurnālgalda iegāde”
(identifikācijas Nr. VN/2026/26)
	Iesniedzams:
	Daugavpils valstspilsētas pašvaldības iestāde “Vienības nams”, reģ. Nr. 90000077556, Rīgas iela 22a, Daugavpils, LV-5401.

	Pretendenta nosaukums:
	

	Reģistrācijas Nr.:
	

	Adrese:
	

	Kontaktpersonas, kura koordinēs ar līguma izpildi saistītus jautājumus vārds, uzvārds, amats,  kontaktpersonas tālrunis:
	

	Tālrunis/ e-pasts pasūtījuma veikšanai:
	

	Bankas nosaukums, filiāle:
	

	Bankas kods:
	

	Norēķinu konts:
	

	Personas, kas paraksta, pilnvarojums, amats, vārds, uzvārds:
	


Ar šā pieteikuma iesniegšanu pretendents piesakās dalībai zemsliekšņa iepirkumā “Krēslu un žurnālgalda iegāde” (identifikācijas Nr. VN/2026/26), apliecina, ka ir iepazinies ar iepirkuma dokumentāciju un Pasūtītāja izvirzītajām prasībām, apņemas tās ievērot un piedāvā nodrošināt Preču piegādi pilnā apjomā atbilstoši uzaicinājuma prasībām par šādām cenām:
	Nr.
	Preces nosaukums
	Ražotājs, modelis
	Atbilstība tehniskajām prasībām / galvenie parametri
	Daudzums
	Vienības cena, EUR bez PVN
	Kopējā cena, EUR bez PVN

	1.
	Tribeca tipa krēsls baltā krāsā vai ekvivalents
	
	
	2 gab.
	
	

	2.
	Koi-Booki tipa krēsls baltā krāsā vai ekvivalents
	
	
	30 gab.
	
	

	  3.
	Apaļš žurnālgalds
	
	
	     1 gab.
	
	

	Kopējā piedāvājuma cena bez PVN:
	

	PVN:
	

	Kopējā piedāvājuma cena ar PVN:
	


Piegādes termiņš: ______________________________
Ar šo pretendents
· apliecina, ka piedāvātā prece ir jauna, nelietota, bez defektiem; 
· apliecina piedāvājuma atbilstību visām tehniskajā specifikācijā minētājām prasībām; 
· apņemas (ja Pasūtītājs izvēlējies šo piedāvājumu) noslēgt līgumu un izpildīt visus līguma pamatnosacījumus;
· apliecina, ka tas garantē sniegto ziņu patiesumu un precizitāti;
· ka piedāvājuma cenā ir iekļautas visas ar Preču iegādi un piegādi saistītās izmaksas, tai skaitā transportēšanas, iepakošanas un citas izmaksas, kas nepieciešamas pilnīgai Līguma izpildei; 
· apliecina, ka ir iesniedzis piedāvājumu neatkarīgi no jebkuras fiziskas vai juridiskas personas, kura ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, iesniedza vai varētu iesniegt piedāvājumu šajā iepirkumā.  
	Pretendenta pilnvarotās personas paraksts*
	

	Parakstītāja vārds, uzvārds un amats
	

	Datums, vieta*
	


* Ailes “paraksts” un “datums un vieta” nav jāaizpilda, ja piedāvājums tiek parakstīts ar drošu elektronisko parakstu.

3. pielikums
Preču piegādes līgums Nr. ____________
par krēslu un žurnālgalda iegādi
Līguma sagatavošanas datums un vieta: Daugavpils, 2026. gada __. __________
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
Daugavpils valstspilsētas pašvaldības iestāde “Vienības nams”, reģistrācijas Nr.90000077556, juridiskā adrese: Rīgas ielā 22a, Daugavpils, LV-5401, tās vadītājas Diānas Soldānes personā, kura rīkojas uz iestādes Nolikuma pamata, turpmāk - Pircējs, no vienas puses, un 
__________________________, reģ. Nr. __________________, turpmāk – Pārdevējs, tās __________________ personā, kurš/-a rīkojas uz __________________ pamata, no otras puses,
abi kopā turpmāk – Puses, katrs atsevišķi – Puse, pamatojoties uz zemsliekšņa iepirkuma “Krēslu un žurnālgalda iegāde” (identifikācijas Nr. VN/2026/26) rezultātiem, noslēdz šādu līgumu (turpmāk – Līgums):
1. Līguma priekšmets
1.1. Pārdevējs apņemas pārdot un piegādāt Pircējam 2 (divus) Tribeca tipa un 30 (trīsdesmit) Koi-Booki tipa krēslus baltā krāsā, kā arī 1 (vienu) apaļu žurnālgaldu baltā krāsā (turpmāk – Preces) atbilstoši Pircēja tehniskajai specifikācijai (1. Pielikums) un Pārdevēja finanšu-tehniskajam piedāvājumam (2. Pielikums), bet Pircējs apņemas Preces pieņemt un apmaksāt Līgumā noteiktajā kārtībā.
1.2. Preču tehniskie parametri, daudzums un cena:
	Prece
(ražotājs, modelis un tehniskie parametri)
	Daudzums
	Cena par vienību bez PVN, EUR
	Kopējā cena bez PVN, EUR

	Tribeca tipa krēsls, balts; ražotājs, modelis un parametri saskaņā ar Pārdevēja piedāvājumu
	2 gab.
	
	

	Koi- Booki tipa krēsls, balts; ražotājs, modelis un parametri saskaņā ar Pārdevēja piedāvājumu
	30 gab.
	
	

	Apaļš žurnālgalds; ražotājs, modelis un parametri saskaņā ar Pārdevēja piedāvājumu
	1 gab.
	
	


1.3. Pircēja tehniskā specifikācija (1. Pielikums) un Pārdevēja iesniegtais finanšu-tehniskais piedāvājums (2. Pielikums) ir Līguma neatņemamas sastāvdaļas.
1.4. Pārdevējs piegādā Preces uz adresi Rīgas iela 22a, Daugavpils, LV-5401, ne vēlāk kā 30 (trīsdesmit) kalendāro dienu laikā no Līguma spēkā stāšanās dienas. Piegādes izmaksas ir iekļautas Līguma cenā.
1.5. Pārdevējs apņemas pārdot un piegādāt Pircējam Preces, bet Pircējs apņemas tās pieņemt un apmaksāt Līgumā noteiktajā kārtībā.
1.6. Pārdevējs Preču piegādes laiku iepriekš saskaņo ar Pircēja atbildīgo personu.
2. Līguma summa un norēķinu kārtība
2.1. Līguma kopējā summa par 32 (trīsdesmit divu) krēslu un 1 (viena) žurnālgalda iegādi un piegādi ir ________ EUR bez pievienotās vērtības nodokļa (PVN). PVN tiek aprēķināts normatīvajos aktos noteiktajā kārtībā.
2.2. Līguma kopējā summā ir iekļautas visas ar Līguma izpildi saistītās Pārdevēja izmaksas, tajā skaitā Preču cena, iepakošana, transportēšana, piegāde un citas izmaksas, kas nepieciešamas pilnīgai Līguma izpildei.
2.3. Pamatojoties uz Daugavpils valstspilsētas pašvaldības domes 2023. gada 17. augusta lēmumu Nr. 475, Pircēja grāmatvedības uzskaiti, tai skaitā rēķinu apmaksu un maksājumu apstrādi, centralizēti veic Daugavpils valstspilsētas pašvaldības iestāde “Daugavpils pašvaldības centrālā pārvalde”.
2.4. Preču nodošana un pieņemšana tiek noformēta ar preču pavadzīmes parakstīšanu. Parakstot preču pavadzīmi, Pircējs apliecina Preču saņemšanu, neskarot Pircēja tiesības izvirzīt pretenzijas par vēlāk konstatētiem Preču trūkumiem vai neatbilstību.
2.5. Papildus Pārdevējs atbilstoši Grāmatvedības likumam iesniedz Pircējam strukturēto elektronisko rēķinu (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Strukturēto elektronisku rēķinu nosūta uz Pircēja e-pasta adresi: kultura@daugavpils.lv vai uz oficiālo Daugavpils valstspilsētas pašvaldības e-adresi: _DEFAULT@90000077325.  
2.6. Preču pavadzīmē un rēķinā Pārdevējs obligāti norāda:
Maksātājs un rēķina saņēmējs:
Daugavpils valstspilsētas pašvaldība
Adrese: Krišjāņa Valdemāra iela 1, Daugavpils, LV-5401 
Reģ. Nr. 90000077325 
Konta Nr. LV34TREL980200309200B
Atsauce: DVPI „Vienības nams”, Rīgas iela 22a, Daugavpils
2.7. Apmaksa Pārdevējam par Precēm tiek noteikta ar pēcapmaksu 10 (desmit) kalendāro dienu laikā pēc Preču nodošanas, pavadzīmes parakstīšanas un strukturētā elektroniskā rēķina saņemšanas dienas.
2.8. Par Preču apmaksas dienu tiek uzskatīta diena, kad Pircējs ir pārskaitījis naudu uz Pārdevēja pavadzīmē norādīto bankas norēķinu kontu, ko apliecina attiecīgais maksājuma uzdevums.
3. Pušu pienākumi un tiesības
3.1. Pārdevējs apņemas veikt Līgumam atbilstošu Preču piegādi un pārdošanu Pircējam.
3.2. Pārdevējs nodrošina Preču iepakošanu drošai piegādei un aizsardzībai pret iespējamiem bojājumiem transportēšanas laikā.
3.3. Pārdevējs apņemas pārdot Preces Līgumā noteiktajā kārtībā un termiņā.
3.4. Pārdevējs atbild par zaudējumiem, kas tā vainas dēļ Līguma noteikumu pārkāpuma rezultātā nodarīti Pircējam vai trešajām personām.
3.5. Pārdevējs bez Pircēja rakstiskas atļaujas nenodod Līguma izpildi trešajai personai.
3.6. Pārdevējs nodod Preces Pircējam izdevīgā darba laikā, iepriekš saskaņojot piegādes laiku.
3.7. Pircējam ir tiesības pārbaudīt piegādāto Preču kvalitāti un pieteikt pretenzijas par neatbilstību Līgumam.
3.8. Pircējs Līgumā noteiktajā kārtībā pieņem un apmaksā piegādātās kvalitatīvās, Līguma noteikumiem atbilstošās Preces.
3.9. Pircējam ir tiesības 10 (desmit) dienu laikā pēc Preču nodošanas un pieņemšanas dienas iesniegt Pārdevējam pretenziju par konstatētajiem Preču trūkumiem vai neatbilstību Līguma un tehniskās specifikācijas prasībām un pieprasīt to novēršanu vai Preču aizvietošanu ar atbilstošām Precēm. 10 (desmit) dienu termiņa izbeigšanās neierobežo Pircēja tiesības garantijas laikā pieteikt Preču trūkumus vai defektus, kas konstatēti Preču lietošanas laikā, kā arī izmantot citas normatīvajos aktos un Līgumā paredzētās tiesības.
3.10. Pārdevējs nodrošina Precēm garantiju ne mazāk kā 12 (divpadsmit) mēnešus no Preču nodošanas un pieņemšanas dienas. Garantijas laikā Pārdevējs par saviem līdzekļiem novērš konstatētos Preču trūkumus un defektus vai, ja to novēršana nav iespējama vai lietderīga, aizvieto neatbilstošās Preces ar jaunām, Līguma un tehniskās specifikācijas prasībām atbilstošām Precēm. 
3.11. Ja Pārdevēja vainas dēļ tiek kavēts Līguma 1.4. punktā noteiktais Preču piegādes termiņš, Pārdevējs maksā Pircējam līgumsodu 10 % apmērā no Līguma summas.
3.12. Par Līgumā noteiktā apmaksas termiņa neievērošanu Pircējs maksā Pārdevējam līgumsodu 0,1 % apmērā no nesamaksātā rēķina summas par katru nokavēto dienu, bet ne vairāk kā 10 % no nesamaksātā rēķina summas.
4. Līguma darbības termiņš un grozīšanas kārtība
4.1. Līgums stājas spēkā ar tā abpusēju parakstīšanu un darbojas līdz saistību pilnīgai izpildei, kas noslēdzas ar Preču nodošanu un pavadzīmes un rēķina apmaksu.
4.2. Puses, savstarpēji rakstiski vienojoties, var jebkurā laikā grozīt, papildināt vai izbeigt Līgumu.
4.3. Līguma grozījumus noformē rakstveidā; tie stājas spēkā pēc abu Pušu parakstīšanas un kļūst par Līguma neatņemamu sastāvdaļu. 
4.4. Pircējs ir tiesīgs vienpusēji izbeigt Līgumu, rakstiski paziņojot Pārdevējam, ja:
4.4.1. Pārdevējs nepiegādā Preces četru dienu laikā pēc Līguma 1.4. punktā noteiktā termiņa beigām;
4.4.2. Pārdevējs piegādā Līguma noteikumiem neatbilstošas Preces;
4.4.3. Pārdevējs paaugstina Preču cenu.
4.5. Līguma vienpusēja izbeigšana neatbrīvo Pārdevēju no pienākuma atlīdzināt nodarītos zaudējumus.
5. Nepārvaramā vara
5.1. Ja viena vai otra Puse nevar pilnīgi vai daļēji izpildīt saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, valsts vai pārvaldes institūciju pieņemti lēmumi, saistību izpildes termiņš, Pusēm rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos.
5.2. Puse, kurai kļuvis neiespējami izpildīt saistības minēto apstākļu dēļ, 3 (trīs) dienu laikā paziņo otrai Pusei par šādu apstākļu rašanos vai izbeigšanos.
6. Īpašumtiesības
Valdījuma tiesības uz Preci pāriet Pircējam ar preču pavadzīmes-rēķina parakstīšanas brīdi. Īpašumtiesības uz Preci līdz tās pilnīgai apmaksai saglabā Pārdevējs un pāriet Pircējam ar brīdi, kad Pircējs ir pilnībā veicis samaksu par Preci. Līdz īpašumtiesību pārejai Pārdevējs piešķir Pircējam tiesības izmantot Preci Pircēja darbības nodrošināšanai.
7. Piemērojamais likums un strīdu izšķiršanas kārtība 
7.1. Šis Līgums sastādīts latviešu valodā un tam piemērojami spēkā esošie Latvijas Republikas normatīvie akti.
7.2. Visi strīdi un nesaskaņas, kas rodas vai var rasties Līguma izpildes gaitā, vai sakarā ar to, risināmi savstarpēju pārrunu ceļā, bet, nepanākot vienošanos strīdus izskata Latvijas Republikas tiesa saskaņā ar Latvijas Republikas normatīvajiem aktiem, pēc Pircēja juridiskās adreses. 
8. Pārējie noteikumi
8.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā un vispusīgi ievērojot abu Pušu gribu un intereses. 
8.2. Puses garantē, ka personām, kas slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziskā persona visas saistības no parakstītā Līguma un atbild par to izpildi ar visu savu mantu.
8.3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu saskaņā ar spēkā esošo normatīvo aktu prasībām.
8.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu. 
8.5. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. 
8.6. Nodaļu nosaukumi Līgumā izmantoti tikai ērtības labad un šī iemesla dēļ neietekmē tā satura skaidrojumu. 
8.7. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei šī Līguma norādītajā adresē. Puses vienojas, ka jebkura korespondence, t.sk. Pušu savstarpējie paziņojumi un pieprasījumi, uzskatāma par saņemtu, ja nogādāta personīgi vai ar kurjerpastu, vai septiņu dienu laikā pēc nodošanas pasta iestādē ar ierakstītu pasta sūtījumu uz attiecīgās Puses adresi, ko satur šis līgums. Visa rakstveida sarakste uzskatāma par saņemtu nākamajā darba dienā, ja tā nosūtīta uz Pušu norādītajām e-pasta adresēm.
8.8.  Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāmas par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot Latvijas Republikas tiesību aktos paredzētos gadījumus. Pārdevējs garantē konfidencialitātes principa ievērošanu un apņemas nenodot trešajām personām Līguma saistību izpildes, Preču piegādes gaitā iegūto informāciju par Pircēju, Preču apjomiem, izņemot Latvijas Republikas normatīvajos aktos noteiktajos gadījumos un kārtībā.
8.9.  Ja šī Līguma parakstīšanas brīdī un visā šī Līguma darbības laikā Pusēm ir pieejami un/vai iegūti personas dati, katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, t.sk. Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, un citu tiesību aktu prasības, kas regulē personas datu apstrādes atbilstību normatīvajam prasībām.
8.10. Pircējs par atbildīgo personu Līguma izpildes laikā (atbildīgo personu par Līguma izpildes kontroli, t. sk. preču pavadzīmes parakstīšanu) nozīmē Nekustamo īpašumu un saimniecisko jautājumu pārvaldnieks Artūrs Smuļko, tālr. 28333593, e-pasts: arturs.smulko@daugavpils.lv.
8.11.  Līgums sagatavots elektroniskā formā ar vienu pielikumu, un ir parakstīts ar drošu elektronisko parakstu, kas satur laika zīmogu. Pusēm ir pieejams abpusēji parakstīts Līgums elektroniskā formā. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums.
9. 
Pušu rekvizīti un paraksti
	PIRCĒJS:
Daugavpils valstspilsētas pašvaldības iestāde “Vienības nams”
Reģ. Nr.: 90000077556
juridiskā adrese: Rīgas iela 22a,
Daugavpils, LV-5401
e-pasts: kultura@daugavpils.lv
tālr.: 654 26518
_________________________
Vadītāja Diāna Soldāne
	 PĀRDEVĒJS:
Reģ. Nr.
Jur. adrese:
Biroja adrese:
Banka:
Bankas kods:
Konta Nr.:
Tālr.:
e-pasts:
  _________________________


Strukturētā elektroniskā rēķina (XML formātā) rekvizīti:
Maksātājs un rēķina saņēmējs:
Daugavpils valstspilsētas pašvaldība
Adrese: Krišjāņa Valdemāra iela 1, Daugavpils, LV-5401 
Reģ. Nr. 90000077325 
Konta Nr. LV34TREL980200309200B
Atsauce: Vienības nams, Rīgas iela 22a, Daugavpils
Sūtīt uz Pasūtītāja e-pasta adresi: uz oficiālo Daugavpils valstspilsētas pašvaldības e-adresi: _DEFAULT@90000077325 vai e-pastu: kultura@daugavpils.lv 

